CELEX: 62019TN0487
Language: da
Date: 2019-07-08 00:00:00
Title: Sag T-487/19: Sag anlagt den 8. juli 2019 — CU mod Regionsudvalget

2.9.2019   
            
            
               DA
            
            
               Den Europæiske Unions Tidende
            
            
               C 295/81
            
         
      Sag anlagt den 8. juli 2019 — CU mod Regionsudvalget
      (Sag T-487/19)
      (2019/C 295/107)
      Processprog: fransk
      
         Parter
      
      
         Sagsøger: CU (ved advokaterne S. Orlandi og T. Martin)
      
         Sagsøgt: Regionsudvalget
      
         Sagsøgerens påstande
      
      
                  —
               
               
                  Annullation af afgørelsen af 18. oktober 2018 om nedsættelse af den multiplikationsfaktor, der finder anvendelse på beregningen af sagsøgerens løn efter hans forfremmelse til lønklasse 14 i forbindelse med forfremmelsesåret 2018.
               
            
                  —
               
               
                  Regionsudvalget tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Første anbringende om tilsidesættelse af artikel 44 i vedtægten for tjenestemænd i Den Europæiske Union (herefter »vedtægten«), sammenholdt med artikel 7, stk. 7, i bilag XIII til vedtægten, for så vidt som den anfægtede afgørelse tilsidesætter sagsøgerens velerhvervede ret til en forhøjelse af den multiplikationsfaktor, der finder anvendelse på beregningen af hans løn svarende til værdien af den automatiske forfremmelse til et højere løntrin.
               
            
                  2.
               
               
                  Andet anbringende om, at den anfægtede afgørelse tilsidesætter den grundlæggende ret til ligebehandling og proportionalitetsprincippet, eftersom to tjenestemænd, hvis fortjenester og anciennitet er den samme og som forfremmes samme dag, behandles forskelligt.
               
            
                  3.
               
               
                  Tredje anbringende om tilsidesættelse af sagsøgerens berettigede forventning om, at værdien af hans forfremmelse til et højere løntrin, som opnås automatisk, bevares efter hans efterfølgende forfremmelse, med den begrundelse, at nedsættelsen af multiplikationsfaktoren skete to måneder efter den oprindelige retsakt.